62021CO0224_INF
Digriet tal-Qorti tal-Ġustizzja (It‑Tmien Awla) tat‑13 ta’ Diċembru 2021 –Autoridade Tributária e Aduaneira (Taxxa fuq il-profitti mill-proprjetajiet immobbli II)
(Kawża C‑224/21) (
1
)
“Rinviju għal deċiżjoni preliminari – Artikolu 99 tar-Regoli tal-Proċedura tal-Qorti tal-Ġustizzja – Tassazzjoni diretta – Tassazzjoni tal-profitti fuq il-proprjetajiet immobbli – Artikoli 63 u 65 TFUE – Moviment liberu tal-kapital – Diskriminazzjoni – Piż fiskali ogħla fuq il-profitti magħmula fuq il-proprjetajiet immobbli minn residenti ta’ pajjiżi terzi – Opzjoni ta’ tassazzjoni skont l-istess modalitajiet bħar-residenti”
Moviment liberu tal-kapital u libertà tal-pagamenti – Restrizzjonijiet – Leġiżlazzjoni fiskali – Taxxa fuq id-dħul – Piż fiskali ogħla fuq il-profitti magħmula fuq il-proprjetajiet immobbli minn residenti ta’ pajjiżi terzi – Inammissibbiltà – Ġustifikazzjoni – Assenza – Possibbiltà għall-kontribwenti mhux residenti li jagħżlu s-sistema applikabbli għall-kontribwenti residenti – Assenza ta’ effett
(Artikoli 63 u 65(1) TFUE)
(ara l-punt 33 u d-dispożittiv)
Dispożittiv
L-Artikolu 63 u l-Artikolu 65(1) TFUE għandhom jiġu interpretati fis-sens li jipprekludu leġiżlazzjoni ta’ Stat Membru dwar it-taxxa fuq id-dħul minn persuni fiżiċi li, fir-rigward tal-profitti li jirriżultaw mill-bejgħ ta’ proprjetajiet immobbli li jinsabu f’dan l-Istat Membru, sistematikament tissuġġetta lill-persuni mhux residenti għal piż fiskali ogħla minn dak applikat għal dan l-istess tip ta’ tranżazzjoni għall-profitti magħmula minn residenti, minkejja l-fakultà offerta lill-persuni mhux residenti li jagħżlu l-iskema applikabbli għar-residenti.
(
1
)	ĠU C 252, 28.6.2021.